Page:Beowulf (Wyatt).djvu/116

92

nō ðȳ ǣr suna sīnumsyllan wolde, hwatum Heorowearde,þēah hē him hold wǣre, brēost-gewǣdu.Brūc ealles well.” Hȳrde ic, þæt þām frætwumfēower mēaras lungre gelīcelāst weardode, æppel-fealuwe;hē him ēst getēah mēara ond māðma.Swā sceal *mǣg dōn, nealles inwit-netōðrum bregdon, dyrnum cræftedēað rēn[ian] hond-gesteallan.Hygelāce wæs nīða heardumnefa swȳðe hold, ond gehwǣðer ōðrumhrōþra gemyndig. Hȳrde ic, þæt hē ðone heals-bēahHygde gesealde, wrætlīcne wundur-māððum,ðone þe him Wealhðēo geaf, ðēod[nes] dohtor,þrīo wicg somod swancor ond sadol-beorht;hyre syððan wæs, æfter bēah-ðege,br[ē]ost geweorðod. Swā bealdodebearn Ecgðēowes, guma gūðum cūð,gōdum dǣdum, drēah æfter dōme,nealles druncne slōg heorð-genēatas;næs him hrēoh sefa, ac hē man-cynnesmǣste cræfte gin-fæstan gife,þe him God sealde, hēold hilde-dēor.Hēan wæs lange, swā hyne Gēata bearngōdne ne tealdon, ne hyne on medo-bencemicles wyrðne &#x2A;drihten weredagedōn wolde; swȳðe [wēn]don, þæt hē slēac wǣre, aeðeling unfrom.Edwenden cwōm